Lav et referat af nedenstående tekst:

Tekst:
AaB's 24-årige angriber Simon Bræmer havde et fantastisk forår i sæsonen 04/05, hvor han fandt vej til netmaskerne 11 gange. Siden da har der været langt mellem snapsene - og spilletiden - for angriberen. Det tager han nu konsekvensen af. - Jeg er 24 år og kommet til et tidspunkt i min karriere, hvor jeg ikke kan vente meget længere. Jeg vil være et sted, hvor jeg kommer til at spille, siger Bræmer til Ekstra Bladet. Simon Bræmers kontrakt med AaB udløber til nytår, og han er sammen med sin agent allerede nu begyndt at se sig om efter en ny klub i såvel Danmark som i udlandet. Ud over Simon Bræmer råder AaB p.t. over Marek Saganowski, Jeppe Curth og Ronnie Schwartz til den forreste kæde. Desuden kan klubben disponere over José Mota, når han til januar vender tilbage fra sit lejemål i norske Molde.

Referat:
Angriberen vil have spilletid - og det er langt væk i AaB.